Чаму ўвогуле “чарвленне”? Чарвленне – гэта працэс здабычы чырвонай барвы з “чарвеца” – незвычайнай інсекты, якая адносіцца да надсямейства какцыдаў Coccoidea і сёння, у залежнасці ад кантэксту, завецца “гіганцкая шчытоўка”, “кашаніль” альбо “чарвец”. Вядомыя тры “гістарычныя“ віды шчытовак, якія з’яўляюцца прыроднымі каларантамі чырвонага. Гэта кашаніль армянская, альбо арарацкая, кашаніль польская і кашаніль мексіканская. Усе тры віды ў розныя часы адыгрывалі значную ролю ў развіцці трансрэгіянальнага гандлю і культуры.